CELEX: C2007/042/67
Language: fi
Date: 2007-02-24 00:00:00
Title: Asia T-407/06: Kanne 21.12.2006 — Zhijiang Aokang Shoes v. neuvosto

24.2.2007   
            
            
               FI
            
            
               Euroopan unionin virallinen lehti
            
            
               C 42/38
            
         Kanne 21.12.2006 — Zhijiang Aokang Shoes v. neuvosto
   (Asia T-407/06)
   (2007/C 42/67)
   Oikeudenkäyntikieli: englanti
   Asianosaiset
   
      Kantaja: Zhijiang Aokang Shoes Co., Ltd (Oubei, Kiina) (edustajat: solicitor I. MacVay, R. Thompson, QC, ja barrister K. Beal)
   
      Vastaaja: Euroopan unionin neuvosto
   Vaatimukset
   
               —
            
            
               riidanalainen asetus on kumottava siltä osin kuin sitä sovelletaan kantajaan
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on nahkaisten jalkineiden kiinalainen valmistaja ja viejä, vaatii lopullisen polkumyyntitullin käyttöönotosta tiettyjen Kiinan kansantasavallasta ja Vietnamista peräisin olevien sellaisten jalkineiden tuonnissa, joiden päälliset ovat nahkaa, ja kyseisessä tuonnissa käyttöön otetun väliaikaisen tullin lopullisesta kantamisesta 5.10.2006 annetun neuvoston asetuksen (EY) N:o 1472/2006 (1) kumoamista.
   Se vetoaa kanteensa tueksi yhdeksään kanneperusteeseen, joista viisi ensimmäistä koskevat toimivallan puuttumista, perusasetuksessa (2) vahvistettujen olennaisten menettelymääräysten rikkomista sekä luottamuksensuojaa, puolustautumisoikeuksia ja yhdenvertaista kohtelua koskevien periaatteiden loukkaamista.
   Lisäksi kantaja väittää, että siihen sovellettu polkumyyntimarginaali on laskettu virheellisesti ja syrjivästi ja että riidanalaisessa asetuksessa on tehty ilmeinen arviointivirhe sen vahingon laajuuden ja keston osalta, johon asetuksessa nojaudutaan kantajaan sovellettavan polkumyyntitullin käyttöönottamisen perustelemiseksi.
   Lisäksi kantaja väittää, että komissio on rikkonut perusasetuksen 20 artiklaa, kun se ei ole ilmoittanut kantajalle asianmukaisesti lopullisia toimenpiteitä koskevasta olennaisesta muutoksesta, jota komissio ehdotti 7.7.-28.7.2006.
   Lopuksi kantaja katsoo, että riidanalaisella asetuksella rikotaan perusasetuksen 2 artiklan 10 kohtaa siltä osin kuin on kyse tarpeesta tehdä ”tasapuolinen vertailu” vientihinnan ja normaaliarvon välillä polkumyyntimarginaalia arvioitaessa.
   
      (1)  EUVL 2006, L 275, s. 1.
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL 1996, L 56, s. 1).